
Linnavara võõrandamine kirjalikul avalikul enampakkumisel 

(kinnistu A. Daumani tn 30, Narva)
1. Asjaolud ja menetluse käik
Narva Linnavalitsuse Linnamajandusameti bilansis on kinnistu asukohaga A. Daumani tn 30, Narva (edaspidi kinnistu), Tartu Maakohtu kinnistusregistriosa nr 87609, katastritunnus 51104:001:0017, maa sihtotstarve – üldkasutatav maa 100%, pindala 15702 m2. Kinnistu on hoonestamata. Ehitisregistri andmete kohaselt on kinnistu olulisteks osadeks alljärgnevad rajatised: V1056 külmaveetorustik (ehitisregistri kood 220575615), drenaažitoru (ehitisregistri kood 220705953) ja kuivendusvõrk (ehitisregistri kood 220678029). Kinnistu bilansiline maksumus on 6020,48 eurot.  
Kinnistu suhtes kehtib detailplaneering, mis on kehtestatud Narva Linnavolikogu 14.08.2008 otsusega nr 252. 
Vastavalt AS Pindi Kinnisvara eksperthinnangule oli kinnistu turuväärtus 23.05.2017 seisuga 90000 eurot.

Kinnistu võõrandamise küsimust arutati Narva Linnavalitsuse linnavarakomisjoni koosolekul 14.06.2017, kus soovitati võõrandada nimetatud kinnistu kirjalikul avalikul enampakkumisel alghinnaga 90 000 (üheksakümmend tuhat) eurot. Kehtestada enampakkumise osavõtutasu 500 (viissada) eurot ja tagatisraha 9 000 (üheksa tuhat) eurot (10%  eksperthinnangust). 
Vastavalt Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” (edaspidi nimetatud ka Kord) §-le 8, linnavara võõrandamisel tasu eest toimub linnavara võõrandamine keskmise müügihinna (turuväärtuse) alusel. 
Korra § 13 kohaselt, toimub linnavara tasu eest võõrandamine avalikul enampakkumisel või  eelläbirääkimistega pakkumisel. 
Vastavalt Korra §-le 11 on linnavara võõrandamise korraldaja Narva Linnavalitsuse Linnamajandusamet.

Korra § 23 kohaselt ei tohi osavõtutasu suurus ületada 1600 eurot, tagatisraha suurus võib olla kuni 10% võõrandatava vara eksperthinnangust.
Korra § 72 kohaselt kannab linnavara müügilepingu ja linnavara müügilepingu muutmise lepingu notariaalse tõestamisega seotud kulud, samuti vara riiklikes registrites registreerimisega seotud kulud ostja. 

2. Õiguslikud alused
Narva Linnavolikogu 09.06.2005 määrusega nr 18/56 kinnitatud “Linnavara võõrandamise korra” § 9 kohaselt, linnavara võõrandamise otsus võetakse vastu kinnisvara ja vallasvara suhtes bilansilise maksumusega 64 000 eurot ja enam, aktsiate ja osade suhtes – Linnavolikogu poolt Linnavalitsuse ettepanekul; kinnisvara ja vallasvara suhtes bilansilise maksumusega 6 400 kuni 64 000 eurot - Linnavalitsuse poolt; linnavara suhtes bilansilise maksumusega alla 6 400 eurot – linnavara valitseja poolt.
3. Otsus
3.1. Võõrandada kirjalikul avalikul enampakkumisel Narva Linnavalitsuse Linnamajandusameti bilansis olev kinnistu asukohaga A. Daumani tn 30, Narva, Tartu Maakohtu kinnistusregistriosa nr 87609, katastritunnus 51104:001:0017, maa sihtotstarve – üldkasutatav maa 100%, pindala 15702 m2, alghinnaga 90 000 (üheksakümmend tuhat) eurot. Kehtestada enampakkumise osavõtutasu 500 (viissada) eurot ja tagatisraha 9 000 (üheksa tuhat) eurot.
3.2. Narva Linnavalitsuse Linnamajandusametil korraldada kirjalik avalik enampakkumine korralduse punktis 3.1. nimetatud kinnistu võõrandamiseks Narva Linnavolikogu 09.06.2005 määruses nr 18/56 „Linnavara võõrandamise kord” sätestatud korras. 
4. Rakendussätted
4.1. Narva Linnakantseleil teha korraldus teatavaks Narva Linnavalitsuse Linnamajandusametile.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

